Document ID: /roh_data/filtered/fineweb-2-filterrobots_roh.jsonl.gz/35137

L'atun 2012 han ils Americans reelegì Barack Obama sco president. Da questas elecziuns è vegnì rapportà en tut las medias. Las elecziuns en l'America paran d'interessar tuts. Ma pertge è quai che capita en l'America impurtant per l'entir mund?
Era sche Barack Obama è il pli pussant um dals Stadis Unids da l'America, ma reger sco in retg u cumandar sco in schef na po el tuttina betg. El è dependent dal parlament american, dal congress che fa las leschas. Ma gist quai congress vegn dominà dals politichers republicans, dals adversaris da Barack Obama.
La chasa alva - biro, refugi e palast
Donald Trump 45avel president dals Stadis Unids da l'America
Suenter ch'il pievel ha elegì ils 8 da november 2016 Trump indirectamain sco nov president, ha votà uss il gremi dals electurs. Cun gronda maioritad han els elegì Donald Trump. Il resultat duai vegnir communitgà uffizialmain ils 6 da schaner 2017 en il congress american. Ils 20 da schaner 2017 vegn Trump saramentà sco 45avel president dals Stadis Unids da l'America.
Gia la fin da schaner ha Trump lura suttascrit in decret cun la finamira da proteger la naziun da terrorists esters. Il scumond d'entrar en ils Stadis Unids da l'America era drizzà vers ils burgais da la Siria, Iran, Irac, Sudan, Somalia, Libia e dal Jemen. Cunter quest decret hai dà opposiziun. En numerusas citads en ils Stadis Unids e sin l'entir mund è vegnì demonstrà.
Il «Shutdown» en ils Stadis Unids da l'America
Tras il Shutdown ston plirs ministeris ed autoritads serrar, perquai che la finanziaziun manca e quai fin ch’i dat ina nova lescha. Ina dispita davart la finanziaziun dal mir al cunfin cun il Mexico ha manà a questa situaziun. Dal uschenumnà «Shutdon» èn eventual dapli che 800'000 emploiads pertutgads. Els ston quintar cun vacanzas sfurzadas u lavurar senza paja